वाणिज्य, आपूर्ति तथा उपभोक्ता संरक्षण विभाग

बबरमहल, काठमाण्डौ

बजार अनुगमन तथा अन्य गतिविधि सम्वन्धी जानकारी

२०७६ फागुन ७ गते बुधवार

अनुगमन सम्वन्धी जानकारी :

फागुन ६ र ७ गते गरी विभागबाट खटिएको औषधी व्यवस्था विभागका प्रतिनिधिसहितको अनुगमन टोलीले खाद्यन्न स्टोर ५ र फार्मेसी र मेडिकल गरी ११ वटा पसल गरी जम्मा १६ वटा व्यापारिक फर्मको अनुगमन गरेको छ । अनुगमनका क्रममा म्याद नाघेको खाद्य सामग्री रु ६४३५।०० बराबरको नष्ट गरेको छ भने मध्यवानेश्वरको सुश्रृत आयुर्वेद फर्माले खरिदविल नराखेको हुँदा रु ५०००।०० जरिवाना गरिएको छ । साथै जिल्ला प्रशासन कार्यालयका प्रतिनिधिसहितको संयुक्त टोलीबाट अनुगमन हुँदा चन्द्रागिरी नगरपालिका, थानकोटस्थित मदरल्याण्ड हेल्थ केयर एण्ड काउन्सेलिङ सेन्टरले MRP भन्दा बढी मूल्य लिएको पुष्टी भएको हुँदा उपभोक्ता संरक्षण ऐनअनुसार रु २०००००।०० जरिवाना गरिएको छ ।

पत्रकार भेटघाट कार्यक्रम :

विभागले माघ मसान्तसम्म सम्पन्न गरेका कामको सारांश एवं गत तीन महिनाको अवधिमा सम्पन्न गरेका वा थालनी गरेका कामहरुको जानकारी प्रवाह गर्ने उद्देश्यले २०७६ फागुन ५ गते सोमबारका दिन पत्रकार भेटघाट कार्यक्रम आयोजना गर्यो । कार्यक्रममा ३० जनाभन्दा बढी सञ्चारकर्मीको उपस्थिति थियो ।